**Seletuskiri**

**otsuse eelnõule „Peremehetute ehitiste väljaselgitamine Mõisaküla linnas Kase tn 11“**

Vabariigi Valitsuse 08.08.1996 määruse nr 211 „Peremehetu ehitise hõivamise korra kinnitamine“ järgi selgitab ehitise peremehetuse välja kohalik omavalitsus, kes hindab ehitist ja võtab selle arvele. Kui ehitisel ei ole valdajat, määrab kohalik omavalitsus ehitisele hooldaja.

Asjaõigusseaduse rakendamise seaduse § 13 lõige 2 sätestab, et peremehetu ehitise hõivamise õigus ja kohustus on kohalikul omavalitsusel ja riigil. Ehitise hõivamise eesmärk on korrastada omandisuhteid, et omanikuta asjale tekiks omanik.

Mulgi vallas Mõisaküla linnas aadressiga Kase tn 11 paikneval maaüksusel asuvad elamu ja saun-kuur. Ehitiste mõttelisel osal suurusega 6/144 puudub Mulgi Vallavalitsusele teadaolevalt omanik.

Kase tn 11, Mõisaküla linn asuvatele ehitistele ei ole õnnestunud leida mõttelisele osale suurusega 6/144 omanikku. Omaniku leidmisega on tegeletud koostöös Kersti Kulla notaribürooga.

Pärijate väljaselgitamise tulemusena on hooned saanud endale neli omanikku – Reet Kaldur, Pärnu linn, Valda vald ja Mulgi vald. Mulgi vald omab hoonetest hetkel mõttelist osa 5/144. Omaniku mitteleidmisel lisandub Mulgi vallale veel 6/144.

Pärnu linna ja Valga vallaga on peetud läbirääkimisi ja on oldud seda meelt, et KOV-idele

kuuluvad osad müüakse Reet Kaldurile, kes saab ehitiste ainuomanikuks.

Maaüksuse maakorralduslik pool on endiselt lõpule viimata pärijate mitteleidmise tõttu. Kui kõik ehitiste mõttelised osad on leidnud omanikud, siis jätkub menetlus maatoimingutega. Katastriüksuse plaani koostamine selle maaüksuse puhul toimub plaani- ja kaardimaterjali alusel e-katastris tasuta. Maa mõõdistamist tellima ei pea.

Kase 11 ehitistega alustas endine Mõisaküla Linnavalitsus hoonestusõiguse seadmist, seejärel sai 5/144 omanikuks saamise tagajärjel menetlusest maa munitsipaalomandisse taotlemine ja nüüd jätkub menetlemine peremehetute ehitiste väljaselgitamisega.

Algatada peremehetute ehitiste väljaselgitamine eesmärgiga võtta arvele peremehetute ehitistena elamu ja saun-kuur asukohaga Kase tn 11, Mõisaküla linn, Mulgi vald, Viljandi maakond.

Vallavalitsusel korraldada ehitiste arvele võtmine.

*Eelnõu koostaja: keskkonna- ja maaspetsialist Mirjam Järve*

Eelnõu esitaja: Mulgi Vallavalitsus

Ettekandja volikogu istungil abivallavanem/linnapea Ervin Tamberg.